C 159/16

SKLEP KOMISIJE

z dne 30. marca 2021

o navodilih centralnemu administratorju, naj v evidenco transakcij Evropske unije vnese spremembe preglednic upravičenosti do mednarodnih dobropisov

(2021/C 159/02)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (1),

ob upoštevanju Uredbe Komisije (EU) št. 389/2013 z dne 2. maja 2013 o določitvi registra Unije v skladu z Direktivo 2003/87/ES Evropskega parlamenta in Sveta ter odločbama št. 280/2004/ES in št. 406/2009/ES Evropskega parlamenta in Sveta ter o razveljavitvi uredb Komisije (EU) št. 920/2010 in (EU) št. 1193/2011 (2) ter zlasti člena 59(3) Uredbe,

ob upoštevanju naslednjega:

(1) Število mednarodnih dobropisov, do katerih so upravljavci upravičeni, se določi v skladu z določbami Uredbe Komisije (EU) št. 1123/2013 (3).

(2) V skladu s členom 59(1) Uredbe (EU) št. 389/2013 so države članice Komisiji sporočile svoje preglednice upravičenosti do mednarodnih dobropisov.

(3) Upravičenosti do mednarodnih dobropisov, določene v skladu z Uredbo (EU) št. 1123/2013, centralni administrator registra Unije vsako leto samodejno posodobi na podlagi preverjenih emisij. Pri novih nepremičnih napravah in novih operaterjih zrakoplovov ni začetne vrednosti upravičenosti do mednarodnih dobropisov.

(4) Belgija je z dopisom z dne 4. februarja 2021 v skladu s členom 59(3) Uredbe (EU) št. 389/2013 obvestila o spremembah svoje preglednice upravičenosti do mednarodnih dobropisov za obdobje 2008–2020.

(5) Finska je z dopisom z dne 9. februarja 2021 v skladu s členom 59(3) Uredbe (EU) št. 389/2013 obvestila o spremembah svoje preglednice upravičenosti do mednarodnih dobropisov za obdobje 2008–2020.

(6) Francija je z dopisom z dne 15. februarja 2021 v skladu s členom 59(3) Uredbe (EU) št. 389/2013 obvestila o spremembah svoje preglednice upravičenosti do mednarodnih dobropisov za obdobje 2008–2020.

(7) Nemčija je z dopisoma z dne 15. februarja in 9. marca 2021 v skladu s členom 59(3) Uredbe (EU) št. 389/2013 obvestila o spremembah svoje preglednice upravičenosti do mednarodnih dobropisov za obdobje 2008–2020.

(8) Madžarska je z dopisom z dne 19. februarja 2021 v skladu s členom 59(3) Uredbe (EU) št. 389/2013 obvestila o spremembah svoje preglednice upravičenosti do mednarodnih dobropisov za obdobje 2008–2020.

(9) Irska je z dopisom z dne 3. februarja 2021 v skladu s členom 59(3) Uredbe (EU) št. 389/2013 obvestila o spremembah svoje preglednice upravičenosti do mednarodnih dobropisov za obdobje 2008–2020.

(10) Poljska je z dopisom z dne 18. februarja 2021 v skladu s členom 59(3) Uredbe (EU) št. 389/2013 obvestila o spremembah svoje preglednice upravičenosti do mednarodnih dobropisov za obdobje 2008–2020.

(11) Slovaška je z dopisom z dne 14. januarja 2021 v skladu s členom 59(3) Uredbe (EU) št. 389/2013 obvestila o spremembah svoje preglednice upravičenosti do mednarodnih dobropisov za obdobje 2008–2020.

(12) Španija je z dopisom z dne 5. februarja 2021 v skladu s členom 59(3) Uredbe (EU) št. 389/2013 obvestila o spremembah svoje preglednice upravičenosti do mednarodnih dobropisov za obdobje 2008–2020.

(13) Priglašene spremembe so v skladu z Direktivo 2003/87/ES in ukrepi, sprejetimi v skladu s členom 11a(8) navedene direktive, vključno z Uredbo (EU) št. 1123/2013.

(14) Centralnemu administratorju bi bilo zato treba naročiti, naj ustrezno spremeni preglednice upravičenosti do mednarodnih dobropisov v evidenci transakcij Evropske unije –

SKLENILA:

Edini člen Centralni administrator vnese spremembe v preglednice upravičenosti do mednarodnih dobropisov v evidenci transakcij Evropske unije. Spremembe preglednic upravičenosti do mednarodnih dobropisov so določene v Prilogi.

V Bruslju, 30. marca 2021 Za Komisijo Frans TIMMERMANS izvršni podpredsednik

(1) UL L 275, 25.10.2003, str. 32.

(2) UL L 122, 3.5.2013, str. 1.

(3) Uredba Komisije (EU) št. 1123/2013 z dne 8. novembra 2013 o določanju upravičenosti do mednarodnih dobropisov v skladu z Direktivo 2003/87/ES Evropskega parlamenta in Sveta (UL L 299, 9.11.2013, str. 32).